**Likumprojekta „Grozījums Dzelzceļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts izstrādāts gan, lai nodrošinātu Rail Baltica projekta virzību, paredzot regulējumu attiecībā uz jautājumiem, kas šobrīd nav regulēti Dzelzceļa likumā, jo īpaši attiecībā uz zemi dzelzceļa nodalījuma joslā un arī ārpus tās, kas nepieciešama jaunbūvējamajai Rail Baltica dzelzceļa līnijai, gan lai precizētu nosacījumus esošajā Dzelzceļa likuma redakcijā attiecībā uz inženierbūvju pārvietošanu situācijās, kad dzelzceļa zemes nodalījuma joslas zeme nepieciešama publiskās lietošanas dzelzceļa infrastruktūras pārvaldītāja darbības nodrošināšanai vai normatīvajos aktos noteikto uzdevumu izpildei. Likumprojekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Projekts izstrādāts pēc Satiksmes ministrijas iniciatīvas, kā arī, lai veiktu labojumus atbilstoši 2017. gada 22. novembra Komisijas Īstenošanas regulas nosacījumiem (ES) 2017/2177 par piekļuvi apkalpes vietām un ar dzelzceļu saistītajiem pakalpojumiem. (turpmāk - Regula (ES) 2017/2177). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Lai nodrošinātu Rail Baltica projekta virzību, paredzot regulējumu attiecībā uz jautājumiem, kas šobrīd nav regulēti Dzelzceļa likumā, jo īpaši attiecībā uz zemi dzelzceļa nodalījuma joslā un ārpus tās, kas nepieciešama jaunbūvējamajai Rail Baltica dzelzceļa līnijai, ir izstrādāti šādi grozījumi Dzelzceļa likumā.No Dzelzceļa likuma tiek izslēgta 12.2 panta astotā daļa, lai novērstu pretrunas ar Regulu (ES) 2017/2177 un turpmāk apkalpes vietu slēgšana tiktu organizēta atbilstoši šīs Regulas noteikumiem. Dzelzceļa Likuma 15. pants tiek papildināts ar jaunu 21 daļu, nosakot, ka dzelzceļa infrastruktūras objektu būvniecībai nepieciešamās valstij piederošās zemes un uz tās esošo ēku (būvju) valdījuma tiesības tiek nodotas attiecīgajam projekta īstenotājam.Tādējādi tiktu rasts risinājums valstij Satiksmes ministrijas personā piederošo, no privātpersonām vai pašvaldībām atsavināto objektu apsaimniekošanai un uzturēšanai laikā līdz būvdarbu uzsākšanai, dzelzceļa infrastruktūras objekta izvietošanai un pārvaldnieka iecelšanai. Rail Baltica projekts paredz Baltijas valstīs vienotas 1435 mm sliežu dzelzceļa infrastruktūras izveidi, kura ir tehnoloģiski nodalīta no esošās (1520 mm sliežu ceļu platums) dzelzceļa infrastruktūras. Šī brīža Dzelzceļa likuma regulējums neatspoguļo situāciju ar jaunai dzelzceļa infrastruktūrai nepieciešamās zemes pārvaldību, kas ir jāregulē vēl, pirms attiecīgā dzelzceļa infrastruktūra tiek uzbūvēta un noteikta dzelzceļa zemes nodalījuma josla.Dzelzceļa likuma 15. pants tiek papildināts ar jaunu 22 daļu, kas nosaka servitūta tiesību nodibināšanu uz publiskām personām piederošas vai piekrītošas vai valsts kapitālsabiedrībai piederošas zemes dzelzceļa infrastruktūras objektu izvietošanai uz estakādēm, galerijām, tiltiem, ceļa pārvadiem vai tuneļos. Esošais regulējums ir balstīts uz pastāvošo dzelzceļa būvniecības praksi un risinājumiem un neņem vērā situācijas, kad, nodrošinot iespēju turpināt esošo zemes virsmas izmantošanu, dzelzceļš tiek būvēts citā līmenī, t.i. uz estakādes vai tunelī. Šādos gadījumos normas piemērošana rada liekus izdevumus zemes atsavināšanai, kā arī šķēršļus paredzētajai zemes izmantošanai zem estakādēm, ceļa pārvadiem vai virs tuneļiem. Šobrīd Dzelzceļa likums regulē zemes lietošanas tiesības dzelzceļa zemes nodalījuma joslā, paredzot, ka īpašuma tiesībām ir jābūt nostiprinātām uz valsts vārda. Ņemot vērā, ka dzelzceļš citā līmenī t.i. uz estakādēm, tiltiem vai tunelī neatrodas uz zemes klātnes un atbilstoši apstākļiem gadījumos, kad uz šo zemi nebūs nosakāma dzelzceļa zemes nodalījuma josla (Dzelzceļa likuma 1.panta 11. punkts un 4.panta pirmās daļas 2.punkts - zeme zem sliežu ceļiem (zemes klātne un dzelzceļa zemes nodalījuma josla), zemes lietošanas tiesības Dzelzceļa likumā nav noregulētas. Dzelzceļam uz estakādēm, tiltiem vai tunelī būtu piemērojamas Civillikuma IV nodaļā paredzētās servitūta tiesības. Nodrošinot Publiskas personas finanšu līdzekļu un mantas izšķērdēšanas novēršanas likumā noteikto pienākumu rīkoties saimnieciski ar valsts piešķirto finansējumu, likuma grozījumi nosaka, ka gadījumos, kad zeme pieder valsts kapitālsabiedrībai vai pašvaldībai, kā arī tajos gadījumos, kad pašvaldībai piederošai infrastruktūrai ir Eiropas Savienības līdzfinansēta projekta pēcieviešanas uzraudzības periods, pietiekams būtu risinājums, ja valsts publiskās lietošanas dzelzceļa infrastruktūras izvietošanai tiktu piešķirta lietošanas tiesība (servitūts). Šāda tiesība nodrošinātu iespēju gan dzelzceļa infrastruktūras būvniecībai, gan atbilstoši Civillikumā minētajai servitūta būtībai un Aizsargjoslu likuma normām piekļuvei tās uzturēšanas laikā un samazinātu atsavināšanas gadījumus. Tādējādi piedāvātais regulējums nosaka kārtību, ka zemi publiskās lietošanas dzelzceļa infrastruktūras objekta būvniecībai, ja infrastruktūras objekts tiek izvietots uz estakādēm, galerijām, tiltiem, ceļa pārvadiem vai tuneļos, ar zemes īpašniekiem vai tiesiskajiem valdītājiem (ar valsts kapitālsabiedrībām un pašvaldībām) tiek slēgts servitūta līgums, paredzot, ka vienreizējā atlīdzība par servitūtu ir nosakāma procentuālā lielumā atkarībā no tā, cik liels īpašumtiesību apgrūtinājums ar servitūta nodibināšanu rodas privātpersonai, ņemot vērā jau līdzīga veida regulējumu un kritērijus, kas noteikti 2006.gada 25.jūlija Ministru kabineta noteikumos Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu.Dzelzceļa likuma 15. panta otrās daļas precizējumi un panta 23 daļa nosaka apbūves tiesības piešķiršanas kārtību. [Civillikuma](https://likumi.lv/ta/id/225418-civillikums) lietu tiesību daļas trešā A nodaļa "Apbūves tiesība" un regulējums par likuma “Par atjaunotā Latvijas Republikas 1937. gada [Civillikuma](https://likumi.lv/ta/id/225418-civillikums) ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta pirmās daļas 5. punkta izslēgšana stājās spēkā 2017. gada 1.janvārī. Dzelzceļa likumā nav aktualizēts regulējums atbilstoši šobrīd spēkā esošajam normatīvajam regulējumam.Atbilstoši Publiskas personas Finanšu līdzekļu un mantas izšķērdēšanas novēršanas likuma 6.5panta otrajai daļai lēmumu par publiskas personas neapbūvēta zemesgabala apbūves tiesības piešķiršanu pieņem tā publiskas personas institūcija, kuras valdījumā atrodas attiecīgais neapbūvētais zemesgabals. Atbilstoši Dzelzceļa likuma 15.pantam valsts zeme publiskās lietošanas dzelzceļa infrastruktūras zemes nodalījuma joslā ir valsts īpašums un tiek nodota valsts publiskās lietošanas dzelzceļa infrastruktūras pārvaldītājam (VAS “Latvijas dzelzceļš”) valdījumā. Saskaņā ar Dzelzceļa likuma 17.panta pirmo daļu jebkāda veida darbību publiskās lietošanas dzelzceļa nodalījuma joslā drīkst veikt tikai ar dzelzceļa infrastruktūras pārvaldītāja atļauju un tā kontrolē. Tikai dzelzceļa infrastruktūras pārvaldītājs var izvērtēt zemes dzelzceļa nodalījuma joslā izmantošanu. Attiecībā uz dzelzceļa nodalījuma joslas zemi apbūves tiesību institūtu būtu svarīgi attiecināt, lai attīstītu tieši ar dzelzceļa infrastruktūras izmantošanu saistītu objektu būvniecību, kas tādējādi sekmētu iespējamu iekšējo kravu pārvadājumu palielinājumu un tamlīdzīgas aktivitātes.Ņemot vērā iepriekš minēto, Dzelzceļa likumā ir nepieciešams noteikt, ka lēmumu piešķirt apbūves tiesību uz zemi dzelzceļa zemes nodalījuma joslā pieņem Dzelzceļa likuma 6.pantā minētais valsts publiskās lietošanas dzelzceļa infrastruktūras pārvaldītājs.Dzelzceļa likuma 16. pants ir papildināts ar 11 daļu, lai noteiktu, ka zemei zem estakādēm, tiltiem vai tuneļos dzelzceļa zemes nodalījuma joslu var nenoteikt. Dzelzceļa likuma 17. pants ir papildināts ar 21 daļu, nosakot, ka trešajām personām, apgrūtinot zemi dzelzceļa zemes nodalījuma joslā ar to darbībai nepieciešamajām inženierbūvēm, visi izdevumi, kas saistīti ar šo inženierbūvju pārvietošanu gadījumos, kad valsts zeme dzelzceļa nodalījuma joslā ir nepieciešama dzelzceļa infrastruktūras attīstībai, būtu sedzami no šo trešo personu līdzekļiem. Saskaņā ar Dzelzceļa likuma 1.panta 11.punktā noteikto dzelzceļa zemes nodalījuma josla ir paredzēta dzelzceļa infrastruktūras objektu izvietošanai, lai nodrošinātu dzelzceļa infrastruktūras attīstību un drošu ekspluatāciju, kā arī pasargātu cilvēkus un vidi no dzelzceļa kaitīgās ietekmes. Ja dzelzceļa zemes nodalījuma joslā atrodas trešajām personām piederošas inženierbūves, tad gadījumos, ja zeme nepieciešama dzelzceļa infrastruktūras attīstībai, Dzelzceļa likuma 6.pantā minētā valsts publiskās lietošanas dzelzceļa infrastruktūras pārvaldītāja darbības nodrošināšanai vai normatīvajos aktos noteikto publisko funkciju veikšanai, inženierbūve jāpārvieto par tās īpašnieka vai tiesiskā valdītāja līdzekļiem.Šādu regulējumu šobrīd paredz arī Ministru kabineta 2017. gada 13. jūnija noteikumu Nr.340 “Kārtība, kādā nodod lietošanā vai apgrūtina valstij piederošo vai piekrītošo zemi publiskās lietošanas dzelzceļa infrastruktūras zemes nodalījuma joslā” 12.punkts.Lai novērstu esošos un iespējamos strīdus ar inženierbūvju īpašniekiem saistībā ar būvju pārvietošanu no dzelzceļa zemes nodalījuma joslas, nepieciešams veikt grozījumu Dzelzceļa likumā. Dzelzceļa likuma 22. pantā veiktais precizējums ir nepieciešams, jo termins “specializētas būves” ir izslēgts no Būvniecības likuma.Dzelzceļa likuma Pārejas noteikumu 53. punkts nosaka Rail Baltica projekta īstenotājam pienākumu laikā, kad projekta īstenošanas vajadzībām atsavinātie nekustamie īpašumi vēl netiek izmantoti dzelzceļa infrastruktūras objektu būvniecībai, veikt šo objektu uzturēšanu un apsaimniekošanu. Saskaņā ar Publiskas personas finanšu līdzekļu un mantas izšķērdēšanas novēršanas likuma 6.2 panta otro daļu publiskas personas nekustamā īpašuma valdītājs šā īpašuma pārvaldīšanu nodrošina tieši vai pastarpināti, uzdodot pārvaldīšanas darbības veikt savā padotībā esošai iestādei vai kapitālsabiedrībai, kuras pamatdarbības veids ir nekustamā īpašuma pārvaldīšana. Tā kā Rail Baltica projekta īstenotāja statuss neatbilst iepriekš minētajiem kritērijiem, īpašuma apsaimniekošanas un uzturēšanas pienākums tiek noteikts ar likuma Pārejas noteikumiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, SIA “Eiropas dzelzceļa līnijas, Valsts dzelzceļa tehniskā inspekcija, Valsts dzelzceļa administrācija, VAS “Latvijas dzelzceļš”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kapitālsabiedrība, kurai deleģēta tādas valsts publiskās lietošanas dzelzceļa infrastruktūras, kas ir iekļauta Eiropas transporta tīklā (TEN-T) un tā prioritāro projektu sarakstā, izveide, valsts publiskās lietošanas dzelzceļa infrastruktūras pārvaldītājs, nekustamo īpašumu īpašnieki, uz kuru īpašumiem atrodas/ atradīsies publiskās lietošanas dzelzceļa infrastruktūra. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. |  Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams izstrādāt grozījumus Ministru kabineta 2017. gada 13. jūnija noteikumos Nr.340 “Kārtība, kādā nodod lietošanā vai apgrūtina valstij piederošo vai piekrītošo zemi publiskās lietošanas dzelzceļa infrastruktūras zemes nodalījuma joslā”. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2017. gada 22. novembra Komisijas Īstenošanas regula (ES) 2017/2177 par piekļuvi apkalpes vietām un ar dzelzceļu saistītajiem pakalpojumiem.Regula stājas spēkā 2017. gada 13. decembrī. Regulu piemēro no 2019. gada 1. jūnija. (daļēji (17. pantu) piemēro no 2019. gada 1. janvāra). |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 29017. gada 22. novembra Komisijas Īstenošanas regula (ES) 2017/2177 par piekļuvi apkalpes vietām un ar dzelzceļu saistītajiem pakalpojumiem. (publicēta „Eiropas Savienības Oficiālajā Vēstnesī” L 182, 13.7.2017 .).  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) 2017/2177 15. panta 1. punkts  | Projekta 1.pants (tiek ieviesta ar tajā ietverto 122 astotās daļas izslēgšanu) | Pārņemts pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |
| Cita informācija | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā sākotnējās ietekmes novērtējuma ziņojums (anotācija) tika ievietots tīmekļa vietnē [www.sam.gov.lv](http://www.sam.gov.lv) sadaļā „Sabiedrības līdzdalība” 2019. gada 17. janvārī |
| 2. | Sabiedrības līdzdalība projekta izstrādē | Sabiedrības līdzdalība likumprojekta izstrādē tiek nodrošināta, ievietojot likumprojektu un tā anotāciju tīmekļa vietnē un aicinot sabiedrības pārstāvjus rakstiski sniegt viedokli par likumprojektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Valsts dzelzceļa administrācija, Valsts dzelzceļa tehniskā inspekcija, VAS “Latvijas dzelzceļš”, SIA “Eiropas dzelzceļa līnijas”,  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

Iesniedzējs: satiksmes ministrs T. Linkaits

Vīza: valsts sekretārs K. Ozoliņš